rejauldu/bengali-wikipedia huggingface dataset:
শ্রী মহামারিয়াম্মান মন্দির মন্দির জার্মানির জারল্যান্ডের সুলজবাখ - আল্টেনওয়াল্ডে অবস্থিত একটি হিন্দু মন্দির।   ইতিহাস  ১৯৯৪ সালে মন্দিরটি একটি প্রাক্তন সরাইয়ের জায়গায় নির্মিত হয়েছিল। হিন্দু জায়গাটি জার্মানির প্রথম মন্দিরগুলির মধ্যে একটি এবং আয়তনের দিক থেকে দক্ষিণ-পশ্চিমে বৃহত্তম। পৌরসভার মধ্যে রয়েছে সারল্যান্ড, লুক্সেমবার্গ এবং ফ্রান্সের সংলগ্ন এলাকা, ব্যাডেন-ওয়ার্টেমবার্গ এবং রাইনল্যান্ড-প্যালাটিনেট। মন্দিরটি শ্রী মহা মরিয়ম্মান, প্রধান ভারতীয় মা দেবী। দেবীতে নিজের মাকে দেখেন বিশ্বাসীরা। তিনি সুস্বাস্থ্য, স্বাস্থ্য নিশ্চিত করেন, কঠিন দিনে একজন সহচর। শ্রী মহা মরিয়ম্মান কক্ষের মাঝখানে বিশাল অলঙ্কৃত মন্দিরে উপবিষ্ট। তিনি মহৎ পোশাক পরেন এবং অনেক ফুল দিয়ে সজ্জিত। গণেশ, মুরুগান, শিব, বৈরাভার এবং নবগ্রহের মতো দেবতারাও এই উপাসনালয়ে পূজিত হন।   তথ্যসূত্র    বহিঃসংযোগ   বিষয়শ্রেণী:সারব্রুকেন আঞ্চলিক সমিতির পবিত্র ভবন বিষয়শ্রেণী:মারিয়াম্মান মন্দির বিষয়শ্রেণী:জার্মানির হিন্দু মন্দির বিষয়শ্রেণী:১৯৯০-এর দশকে নির্মিত বিষয়শ্রেণী:২০শ শতাব্দীর হিন্দু মন্দির
মুসা ইব্রাহীম (জন্ম: ১৯৭৯) একজন বাংলাদেশী পর্বতারোহী এবং সাংবাদিক, যিনি প্রথম বাংলাদেশী হিসেবে মাউন্ট এভারেস্ট জয় করেছেন।Bangladesh, Nepal climbers to scale virgin peak in Himalayas  (AFP), Published: Sep 24, 2010, Retrieved: Oct. 18, 2010Bangladeshi scales Everest  (News24.com), Published: May 24, 2010, Retrieved: Oct. 18, 2010. সংবাদ মাধ্যমে প্রকাশিত সংবাদ অনুযায়ী তিনি ২৩ মে ২০১০ তারিখে বাংলাদেশ সময় ভোর ৫টা ৫ মিনিটে এভারেস্ট শৃঙ্গ জয় করেন। ঈশ্বরী পাড়ওয়ালকে উদ্ধৃত করে কাঠমান্ডুতে বাংলাদেশের উপ-মিশনপ্রধান নাসরিন জাহান মুসা ইব্রাহীমের এভারেস্ট জয়ের তথ্য নিশ্চিত করেন।   জন্ম ও শিক্ষাজীবন  লালমনিরহাট জেলার সদর উপজেলার  মোগলহাট ইউনিয়নে, ১৯৭৯ সালে তিনি জন্মগ্রহণ করেন।  তিনি ঠাকুরগাঁও চিনিকল উচ্চ বিদ্যালয়ের ছাত্র ছিলেন। তিনি নটরডেম কলেজ থেকে উচ্চ মাধ্যমিক পাস করেন। তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউট (আইইআর) থেকে বিজ্ঞান শিক্ষার উপর স্নাতক (বিএড) ডিগ্রি এবং শিক্ষাগত মূল্যায়ন ও গবেষণার উপর মাস্টার অব এডুকেশন (এমইডি) ডিগ্রি অর্জন করেন। পরে তিনি ব্র্যাক বিশ্ববিদ্যালয় থেকে দুর্যোগ ব্যবস্থাপনা বিষয়ে ডিগ্রি অর্জন করেন।   কর্মজীবন  মুসা ইব্রাহীম নর্থ আলপাইন ক্লাব বাংলাদেশ নামক পর্বতারোহন ক্লাবের মহাসচিব এবং ফ্রিল্যান্স সাংবাদিক হিসেবে কর্মরত আছেন। এর আগে তিনি বাংলাদেশী বেসরকারি টেলিভিশন চ্যানেল টুয়েন্টিফোরে জ্যেষ্ঠ সংবাদদাতা হিসেবে এবং বাংলাদেশী ইংরেজি দৈনিক দ্য ডেইলি স্টারের সহকারী সম্পাদক হিসেবে দায়িত্ব পালন করেছেন। পর্বত আরোহণ ও অ্যাডভেঞ্চার বিষয়ক নানা আয়োজনে তরুণ তরুণীদের অংশগ্রহণ বাড়াতে ২০১১ সালে তিনি প্রতিষ্ঠা করেন এভারেস্ট একাডেমী।   পর্বত জয়   এভারেস্টের চূড়ায়  right|250px|thumb| মাউন্ট এভারেস্ট চূড়ায় বাংলাদেশের পতাকা হাতে মুসা ইব্রাহীম (বামে) ২০১০ সালের ২৩ মে মুসা ইব্রাহীম বাংলাদেশ সময় সকাল ৫ টা ১৬ মিনিটে এভারেস্টের চূড়ায় উঠেন এবং বাংলাদেশের পতাকা উড়ান।   কিলিমানজারো জয়  ১৩ সেপ্টেম্বর ২০১১ মুসা ইব্রাহিম আফ্রিকা মহাদেশের সর্বোচ্চ পর্বত কিলিমাঞ্জারো'র চূড়া জয় করেন। তার সঙ্গী ছিলেন নিয়াজ মোরশেদ পাটওয়ারী ও এমএ সাত্তার। তবে শুধু মুসা ও নিয়াজ ১৯ হাজার ৩৪০ ফুট উচ্চতার কিলিমাঞ্জারো পর্বতের চূড়ায় বাংলাদেশের পতাকা উড়িয়েছেন।এভারেস্টের পর কিলিমানজারো জয় করলেন মুসা ইব্রাহীম , সর্বশেষ সংস্করনঃ ১৪ সেপ্টম্বর ২০১১.    কার্স্টেনজ পিরামিড পর্বত শৃঙ্গ জয়  ১৩ জুন ২০১৭, মুসা এবং দু'জন ভারতীয় পর্বতারোহী ইন্দোনেশিয়ার পাপুয়া প্রদেশে কার্স্টেনজ পিরামিড পর্বত শৃঙ্গ জয় করে নামার পথে বেজ ক্যাম্পে আটকা পড়েন। পরে হেলিকপ্টার তাদেরকে উদ্ধার করে ইন্দোনেশিয়ার টিমিকা বিমানবন্দরে নিয়ে আসে।   আরো দেখুন   মোহাম্মদ আবদুল মুহিত  নিশাত মজুমদার  ওয়াসফিয়া নাজরীন  মোহাম্মদ খালেদ হোসেন  বাবর আলী  আকি রহমান   তথ্যসূত্র    বহিঃসংযোগ      মুসা ইব্রাহীমের ব্যক্তিগত ওয়েবসাইট  বিষয়শ্রেণী:বাংলাদেশী পর্বতারোহী বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী অভিযাত্রী বিষয়শ্রেণী:এভারেস্ট জয়ী বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাঙালি মাউন্ট এভারেস্ট আরোহণকারী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লালমনিরহাট জেলার ব্যক্তি বিষয়শ্রেণী:ব্র্যাক বিশ্ববিদ্যালয়ের প্রাক্তন শিক্ষার্থী
থাম্ব|সাহিত্যে নোবেল পুরস্কার কনফারেন্সে মো ইয়ান, স্টকহোম, ২০১২ সাল গুয়ান মোয়ে (; জন্ম: ১৭ ফেব্রুয়ারি ১৯৫৫) চীনা ঔপন্যাসিক এবং ছোটগল্প লেখক। তবে, তিনি তার ডাক নাম মো ইয়ান নামেই সমধিক ও বৈশ্বিকভাবে পরিচিত হয়ে আছেন। মার্কিন যুক্তরাষ্ট্রভিত্তিক টাইম সাময়িকীতে ডোনাল্ড মরিশন নামীয় এক প্রতিবেদক তাকে সবচেয়ে জনপ্রিয় ও নিষিদ্ধবিহীন লেখক হিসেবে উল্লেখ করেন এবং বিশ্বব্যাপী চীনা গ্রন্থস্বত্ত্ব লঙ্ঘনকারী লেখকদের চেয়ে ব্যতিক্রমরূপে বর্ণনা করেছেন। তাকে ফ্রাঞ্জ কাফকা অথবা জোসেফ হেলারের চীনের প্রত্যুত্তর হিসেবেও বিবেচনা করা হয়।   প্রারম্ভিক জীবন  ১৯৫৫ সালে মো ইয়ান শানতুং প্রদেশের ডালন শহরের গাওমি কাউন্টিতে কৃষক পরিবারে জন্মগ্রহণ করেন। এ ডালন শহরকে তিনি তার উপন্যাসে নর্থ-ইস্ট টাউনশীপ নামে উল্লেখ করেছেন। সাংস্কৃতিক বিপ্লবের সময় তিনি বিদ্যালয় ত্যাগ করে কারখানায় কাজ নেন। কারখানাটি পেট্রোলিয়াম উৎপাদনে ব্যবহৃত হতো। সাংস্কৃতিক বিপ্লবের পর তিনি পিপলস লিবারেশন আর্মিতে যোগ দেন। সৈনিকজীবন শুরুর পর তিনি ১৯৮১ সাল পর্যন্ত একাধারে লিখতে থাকেন। তিন বছর পর তিনি সেনাবাহিনীর সাংস্কৃতিক প্রতিষ্ঠানের বিভাগে শিক্ষকতার পদে অধিষ্ঠিত হন। ১৯৯১ সালে বেইজিং নর্মাল ইউনিভার্সিটিতে সাহিত্যে স্নাতকোত্তর ডিগ্রী অর্জন করেন।   সাহিত্য কর্ম  মো ইয়ান শব্দগুচ্ছের চীনা ভাষায় অর্থ হচ্ছে কথা বলো না। এটি তার ডাক নাম। জাতীয় মানবাধিকার কমিশনের সভাপতি জিম লিচের সাথে এক সাক্ষাৎকারে তিনি এ নামকরণ প্রসঙ্গে বলেছেন যে শৈশবে তার বাবা-মা ১৯৫০-এর দশকে চীনের রাজনৈতিক আন্দোলনের সময়ে বাইরে কোন কথা বলতেন না।  পুনর্গঠন এবং জাগরণের সময়ে চীনা ভাষায় কয়েক ডজন ছোট গল্প এবং উপন্যাস প্রকাশের মাধ্যমে লেখক হিসেবে আবির্ভূত হন। তার প্রথম উপন্যাস 'ফলিং রেইন অন এ স্প্রিং নাইট' ১৯৮১ সালে প্রকাশ করেন। অনেক উপন্যাসই পূর্ব এশিয়ান ভাষাবিশারদ ও নটরড্যাম বিশ্ববিদ্যালয়ের অধ্যাপক হাওয়ার্ড গোল্ডব্লাটের সহায়তায় ইংরেজিতে অনূদিত হয়ে প্রকাশিত হয়।   নোবেল পুরস্কারপ্রাপ্তি  ১১ অক্টোবর, ২০১২ সালে সুইডিশ একাডেমি মো ইয়ানের নাম ঘোষণা করে। সাহিত্যে নোবেল পুরস্কার প্রদানে 'তার সাহিত্যকর্মে রূপকথা, লোকগাঁথা, ইতিহাস এবং সমসাময়িক ঘটনাকে অলীক বাস্তবতার মাধ্যমে উপস্থাপনের অসাধারণ ক্ষমতাকে স্বীকৃতি দেয়া হয়েছে'। ৫৭ বছর বয়সে তিনি এই পুরস্কার পান। এর ফলে ১০৯তম ব্যক্তি হিসেবে তিনি সাহিত্যে নোবেল পুরস্কার পেয়েছেন। এছাড়াও চীনের মূল ভূ-খণ্ডের অধিবাসী হিসেবে তার প্রথম এ পুরস্কারপ্রাপ্তি। তার পূর্বে ২০০০ সালে চীনে জন্মগ্রহণকারী ফ্রান্সের অধিবাসী গাও জিংজিয়ান পুরস্কার লাভ করেছিলেন। সুইডিশ একাডেমির প্রধান পিটার ইংলান্ড বলেছেন, নোবেল পুরস্কার প্রাপ্তির খবর শুনে মো ইয়ান খুবই আনন্দিত এবং উৎফুল্ল হয়েছেন। এ সংবাদ গ্রহণের সময় তার সাথে নিজ বাড়ীতে পিতাও ছিলেন।   তথ্যসূত্র    আরো পড়ুন   A Subversive Voice in China: The Fictional World of Mo Yan. Shelley W. Chan. (Cambria Press, 2011).  Chinese Writers on Writing featuring Mo Yan. Ed. Arthur Sze. (Trinity University (Texas)#Trinity University Press, 2010).   বহিঃসংযোগ    Novelist Mo Yan Takes Aim with 41 Bombs (China Daily 27 June 2003)  VÍDEO prize movie of Mo Yan    বিষয়শ্রেণী:১৯৫৫-এ জন্ম বিষয়শ্রেণী:নোবেল বিজয়ী সাহিত্যিক বিষয়শ্রেণী:চীনা শিক্ষাবিদ বিষয়শ্রেণী:জীবিত ব্যক্তি
বিশ্ব দর্শন দিবস ইউনেস্কো কর্তৃক ঘোষিত একটি আন্তর্জাতিক দিবস যা প্রতি বছর নভেম্বর মাসের ৩য় বৃহস্পতিবার পালিত হয়। দিনটি সর্বপ্রথম  ২১ নভেম্বর ২০০২ সালে উদযাপিত হয়েছিল।  প্রতি বছর নভেম্বর মাসের তৃতীয় বৃহস্পতিবার "বিশ্ব দর্শন দিবস" উদযাপিত হয়। ইউনেস্কো বিশ্ব দর্শন দিবস উদ্‌যাপন করে, মানব চিন্তার বিকাশে প্রতিটি সংস্কৃতি এবং ব্যক্তির জন্য দর্শনের স্থায়ী মূল্য তুলে ধরতে দিনটি উদযাপিত হয়। ইউনেস্কো সবসময়ই দর্শনের সাথে ঘনিষ্ঠভাবে জড়িত ছিল। কিন্তু সমালোচনামূলক দর্শনের সাথে নয় বরং সেই দর্শনের সাথে যে দর্শন মানবজীবনে প্রতিটা ক্ষেত্রে কর্মকে অর্থ প্রদান করতে ও জীবনকে সুন্দর করতে সহায়তা করে। ২০০৫ সালে ইউনেস্কোর সাধারণ অধিবেশনে বিশেষত তরুণদের জন্য দর্শনের গুরুত্ব তুলে ধরা হয়। যেখানে উল্লেখ করা হয়েছিল দর্শন এমন একটি অনুশাসন যা সমালোচনা ও মুক্তচিন্তাকে উৎসাহ দেয় এবং পৃথিবীর সামগ্রিক কল্যাণে গুরুত্বপূর্ণ ভূমিকা পালন করে। ইউনেস্কোর সাধারণ সম্মেলন নিশ্চিত হয়েছিল যে "ইউনেস্কোর দর্শন দিবসের প্রাতিষ্ঠানিককরণ‘ বিশ্ব দর্শন দিবস ’হিসাবে দর্শনকে এবং বিশেষত বিশ্বে দর্শনের শিক্ষাকে প্রবল উৎসাহ দেবে এবং স্বীকৃতি অর্জন করবে।   তথ্যসূত্র   বিষয়শ্রেণী:জাতিসংঘের দিবস বিষয়শ্রেণী:নভেম্বর উদ্‌যাপন বিষয়শ্রেণী:বৃহস্পতিবারের উদ্‌যাপন বিষয়শ্রেণী:২০০২-এ প্রতিষ্ঠিত
নলডাঙ্গা মন্দির হল ঝিনাইদহের  নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে  শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির।  ইতিহাস প্রায় পাঁচশত বছর আগে এই রাজ বংশের আদি পুরুষ ভট্টরায় ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিষ্ণুদাস  হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিষ্ণুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি।  ১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস  সন্ন্যাসীকে তপস্যারত অবস্থায় দেখতে পান।এসময় বিষ্ণুদাস  সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান।  সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন।  রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় ।  তথ্যসূত্র  বিষয়শ্রেণী:কালী মন্দির বিষয়শ্রেণী:লক্ষ্মী মন্দির বিষয়শ্রেণী:বিষ্ণু মন্দির বিষয়শ্রেণী:১৭শ শতাব্দীর হিন্দু মন্দির বিষয়শ্রেণী:ঝিনাইদহ জেলার হিন্দু মন্দির
মালতীপাটপুর রেলওয়ে স্টেশন হল ভারতীয় রেলওয়ের পূর্ব উপকূল রেলওয়ে জোনের খুরদা রোড রেলওয়ে বিভাগের অন্তর্গত খড়গপুর–পুরী রেলপথের একটি রেল স্টেশন। স্টেশনটি ভারতের ওড়িশা রাজ্যের পুরী জেলার পুরী-বালঙ্গা রোডে অবস্থিত।   ইতিহাস  হাওড়া-চেন্নাই প্রধান রেলপথের শাখা হিসেবে খুরদা রোড-পুরি বিভাগ ১৮৯৭ সালের ১ ফেব্রুয়ারি রেল চলাচলের জন্য খুলে দেওয়া হয়। সম্পূর্ণ রেলপথ ২০১৫ সালের জুলাই মাসে দ্বৈত ট্র্যাক স্থাপন করা হয়।   তথ্যসূত্র   বিষয়শ্রেণী:খুর্দা রোড রেলওয়ে বিভাগ বিষয়শ্রেণী:১৮৯৭-এ ভারতে চালু রেলওয়ে স্টেশন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পুরী জেলার রেলওয়ে স্টেশন
থাম্ব|শেষ লেখা-রবীন্দ্রনাথ ঠাকুর শেষ লেখা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। এটি ১৯৪১ খ্রীস্টাব্দে তাঁর মৃৃত্যুর পর প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত সর্বশেষ উল্লেখযোগ্য সৃষ্টি। এতে সর্বমোট পনেরোটি কবিতা রয়েছে।শেষ লেখা – রবীন্দ্র রচনাবলী এই গ্রন্থের নামকরণ রবীন্দ্রনাথ করে যেতে পারেন নি।   কবিতার তালিকা  "শেষ লেখা" কাব্যগ্রন্থের অন্তর্গত কবিতাগুলো হল–  ১. সুমুখে শান্তিপারাবার  ২. রাহুর মতন মৃত্যু  ৩. ওরে পাখি  ৪. রৌদ্রতাপ ঝাঁঝাঁ করে  ৫. আরো একবার যদি পারি  ৬. ওই মহামানব আসে  ৭. জীবন পবিত্র জানি  ৮. বিবাহের পঞ্চম বরষে  ৯. বাণীর মুরতি গড়ি  ১০. আমার এ জন্মদিন-মাঝে আমি হারা  ১১. রূপ-নারানের কূলে  ১২. তব জন্মদিবসের দানের উৎসবে  ১৩. প্রথম দিনের সূর্য  ১৪. দুঃখের আঁধার রাত্রি বারে বারে  ১৫. তোমার সৃষ্টির পথ রেখেছ আকীর্ণ করি   তথ্যসূত্র    বহিঃসংযোগ    উইকিসংকলনে "শেষ লেখা"  rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের কাব্যগ্রন্থ
ফরাসি কানাডীয় (, ) একটি ফরাসি জাতিগোষ্ঠী যারা মূলত কানাডার নিউ ফ্রান্স অঞ্চলের বংশদ্ভূত। ১৭ শতকের শুরুর দিকে আমেরিকায় ফরাসি উপনিবেশের শুরুতে এই জনগোষ্ঠীর উৎপত্তি। এই জনগোষ্ঠী কানাডার সর্ববৃহৎ ফরাসিভাষী জনগোষ্ঠী এবং তাদের সেই সকল কানাডীয় বলেও অভিহিত করা হয় যাদের মাতৃভাষা ফরাসি।  ১৮ শতকের মধ্যভাগে ফ্রেঞ্চ কানাডার উপনিবেশিত মানুষেরা উত্তর আমেরিকার বিভিন্ন স্থানে ছড়িয়ে পড়তে শুরু করে। এর মধ্যে আছে আলাবামা, লুইজিয়ানা, মিসিসিপি, মিজুরি, ইলিনয়, উইন্ডসর-ডিট্রয়েট অঞ্চল, এবং কানাডীয় প্রেইরি অঞ্চলে (প্রাথমিকভাবে যা দক্ষিণ ম্যানিটোবা নামে পরিচিত)। ১৮৪০ ও ১৯৩০-এর দশকের মাঝামাঝি সময়ে প্রায় ৯ লক্ষ ফরাসি কানাডীয় নিউ ইংল্যান্ডের অভিবাসন লাভ করে। তারা মূলত ম্যাসাচুসেটসের ফল রিভার, ও নিউ বেডফোর্ড শহরে বসবাস করা শুরু করে। একাডিয়ানসহ যারা যুক্তরাষ্ট্রে থেকে যায় তারাই পরবর্তীকালে ফরাসি কানাডীয়দের বৃহত্তম ভাগ ফ্র‍্যাঙ্কো-আমেরিকান হিসেবে আত্মপ্রকাশ করে। এই সময়গুলোতে অনেক ফরাসি কানাডীয় পূর্ব, উত্তর ও দক্ষিণ ওন্টারিওতে তাদের অবস্থান পরিবর্তন করে। তারাও বর্তমান ফ্র‍্যাঙ্কো-কানাডীয় সম্প্রদায়ের অংশ।  বেশিরভাগ ফরাসি কানাডীয় জাতিগোষ্ঠীর বিস্তার ঘটেছে কানাডার কুইবেক প্রদেশে। যদিও তারা নিজেদের কানাডীয় ফরাসি হিসেবে পরিচয় দেবার বদলে কেবেকোয়া নামে পরিচিয় দেয়।   তথ্যসূত্র    Map displaying the percentage of the US population claiming French Canadian ancestry by county, United States Census Bureau, Census 2000                    বহিঃসংযোগ     Online edition of the Dictionnaire généalogique des familles canadiennes, 1871 genealogy dictionary concerning New France by abbot Cyprien Tanguay   Online edition of the Dictionnaire des auteurs de langue française en Amérique du Nord , 1989 dictionary of North America's French language authors by Réginald Hamel, John Hare et Paul Wyczynski  বিষয়শ্রেণী:কানাডার জাতিগোষ্ঠী বিষয়শ্রেণী:ইউরোপীয় কানাডীয় বিষয়শ্রেণী:ভাষাগত সংখ্যালঘু
টেকলা স্ট্রাকচারস একটি বিল্ডিং ইনফরমেশন মডেলিং (বিআইএম) সফটওয়্যার, যা বিভিন্ন ধরনের নির্মাণ সামগ্রী যেমন স্টিল, কংক্রিট, কাঠ এবং কাঁচের কাঠামো মডেল করতে সক্ষম।  এই সফটওয়্যার ব্যবহার করে স্ট্রাকচারাল ডিজাইনার এবং ইঞ্জিনিয়াররা থ্রিডি মডেলিং-এর মাধ্যমে একটি ভবনের কাঠামো এবং এর উপাদান ডিজাইন করতে পারেন। তারা টুডি ড্রয়িং জেনারেট করতে পারেন এবং বিল্ডিং সম্পর্কিত তথ্য অ্যাক্সেস করতে পারেন। টেকলা স্ট্রাকচারস এর পুরানো নাম ছিল Xsteel (যেখানে X X Window System থেকে এসেছে, যা Unix GUI-এর ভিত্তি)।  বৈশিষ্ট্য  টেকলা স্ট্রাকচারস নির্মাণ শিল্পে স্টিল এবং কংক্রিটের ডিটেইলিং, প্রিকাস্ট এবং কাস্ট-ইন-সিটু কাজে ব্যবহৃত হয়। সফটওয়্যারটি ব্যবহারকারীদের কংক্রিট বা স্টিলের থ্রিডি মডেল তৈরি এবং ম্যানেজ করতে সাহায্য করে এবং ধারণা থেকে ফ্যাব্রিকেশন পর্যন্ত প্রক্রিয়াগুলো নির্দেশ করে।  এই সফটওয়্যারে শপ ড্রয়িং তৈরির প্রক্রিয়া স্বয়ংক্রিয়। এটি বিভিন্ন কনফিগারেশন এবং লোকালাইজড এনভায়রনমেন্টে উপলব্ধ।  টেকলা স্ট্রাকচারস বড় মডেল সমর্থন করতে পারে এবং একাধিক ব্যবহারকারী একই সময়ে কাজ করতে পারে। তবে এটি তুলনামূলকভাবে ব্যয়বহুল, শিখতে সময়সাপেক্ষ এবং পুরোপুরি কাজে লাগানো জটিল। এটি AutoCAD, Autodesk Revit, DProfiler, এবং অন্যান্য BIM সফটওয়্যারের সাথে প্রতিযোগিতা করে। টেকলা স্ট্রাকচারস Industry Foundation Classes (IFC) কমপ্লায়েন্ট।  প্রয়োগ ইঞ্জিনিয়াররা স্টেডিয়াম, অফশোর স্ট্রাকচার, পাইপ র‍্যাক স্ট্রাকচার, কারখানা, আবাসিক ভবন, সেতু এবং আকাশচুম্বী ভবনের মডেলিংয়ের জন্য টেকলা স্ট্রাকচারস ব্যবহার করেন।   সংস্করণ সমূহ   টেকলা স্ট্রাকচারস ১৬.০ - মার্চ ২০১০  টেকলা স্ট্রাকচারস ১৭.০ - ফেব্রুয়ারি ২০১১  টেকলা স্ট্রাকচারস ১৮.০ - মার্চ ২০১২  টেকলা স্ট্রাকচারস ১৯.০ - মার্চ ২০১৩  টেকলা স্ট্রাকচারস ২০.০ - ফেব্রুয়ারি ২০১৪  টেকলা স্ট্রাকচারস ২১.০ - মার্চ ২০১৫  টেকলা স্ট্রাকচারস ২০১৬ - মার্চ ২০১৬  টেকলা স্ট্রাকচারস ২০১৭ - মার্চ ২০১৭  টেকলা স্ট্রাকচারস ২০১৮ - মার্চ ২০১৮  টেকলা স্ট্রাকচারস ২০১৯ - মার্চ ২০১৯  টেকলা স্ট্রাকচারস ২০২০ - মার্চ ২০২০  টেকলা স্ট্রাকচারস ২০২১ - মার্চ ২০২১  টেকলা স্ট্রাকচারস ২০২২ - মার্চ ২০২২  টেকলা স্ট্রাকচারস ২০২৩ - মার্চ ২০২৩  টেকলা স্ট্রাকচারস ২০২৪ - মার্চ ২০২৪  তথ্যসূত্র  বিষয়শ্রেণী:কম্পিউটার-সহায়ক নকশা সফটওয়্যার
কৌশলেন্দ্র প্রতাপ শাহী  ( – ১৭ ডিসেম্বর ২০১৯) ভারতের বিহারের একজন রাজনীতিবিদ ছিলেন। তিনি বিহার বিধানসভার একজন বিধায়ক ছিলেন।  জীবনী কৌশলেন্দ্র প্রতাপ শাহী ১৯৬৭ সালে প্রজা সোশালিস্ট পার্টির প্রার্থী হিসেবে বিহার বিধানসভার মহারাজগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।  কৌশলেন্দ্র প্রতাপ শাহী ২০১৯ সালের ১৭ ডিসেম্বর ১০৩ বছর বয়সে প্রয়াত হন।  তথ্যসূত্র  বিষয়শ্রেণী:১৯১০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:প্রজা সোশালিস্ট পার্টির রাজনীতিবিদ বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:বিহার বিধানসভার সদস্য বিষয়শ্রেণী:ভারতীয় শতবর্ষী ব্যক্তি
২০২০–২১ রোড সেফটি বিশ্ব সিরিজ হল একটি আন্তর্জাতিক ক্রিকেট প্রতিযোগিতা যা মূলত প্রাক্তন ক্রিকেটারদের মধ্যে খেলা হয়েছিল। এটি রোড সেফটি বিশ্ব সিরিজের প্রথম আসর। মূলত সড়ক নিরাপত্তা বিষয়ক কর্মসূচির উন্নয়নের জন্য এই প্রতিযোগিতা শুরু হয়।Safety World Series cricket 30 January 2020Tendulkar versus Lara in Road Safety World Series opener 13 February 2020  দল এই আসরে ভারত, বাংলাদেশ, ইংল্যান্ড, দক্ষিণ আফ্রিকা, অস্ট্রেলিয়া, শ্রীলঙ্কা ও ওয়েস্ট ইন্ডিজের প্রাক্তন ক্রিকেটাররা যোগ দেন।  কর্মকর্তা  প্রতিষ্ঠাতা:- রবি গায়কোয়াড়  কমিশনার:- সুনীল গাভাস্কার  ব্র্যান্ড অ্যাম্বাসাডার:- শচীন তেন্ডুলকর  মাঠ ২০২০ সালে ৭ মার্চ থেকে প্রতিযোগিতাটি শুরু হয়। মুম্বই, পুনে ও নবি মুম্বই শহরে আয়োজন করা হয়। ২২ মার্চ পুনেতে ফাইনাল খেলার স্থান নির্ধারণ করা হয়। কিন্তু প্রতিযোগিতাটি কোভিড-১৯ মহামারীর জন্য স্থগিত হয়ে যায়। পরে ২০২১ সালে কোভিড-১৯ টিকা আসার পর বাকি অংশ রায়পুরে অনুষ্ঠিত হয়।  প্রথম অংশ (মহারাষ্ট্র) মুম্বইনবি মুম্বইপুনেওয়াংখেড়ে স্টেডিয়ামডিওয়াই পাতিল স্টেডিয়ামএমসিএ স্টেডিয়ামধারণক্ষমতা: ৩৩,১০৮ধারণক্ষমতা: ৫৫,০০০ধারণক্ষমতা: ৩৭,০০০125px125px125px দ্বিতীয় অংশ (ছত্তিশগড়)  রায়পুর শহীদ বীর নারায়ণ সিং আন্তর্জাতিক ক্রিকেট স্টেডিয়াম ধারণক্ষমতা: ৬৫,০০০ 150px  দলীয় সদস্য  পয়েন্ট তালিকা 180px|থাম্ব|ডান|এই আসরের শিরোপা    সেমি-ফাইনালে উত্তীর্ণ    প্রতিযোগিতা থেকে প্রত্যাহার   অস্ট্রেলিয়া লেজেন্ডস শ্রীলঙ্কা লেজেন্ডস দলের বিপক্ষে ১টি ম্যাচ খেললেও বাকি ম্যাচ থেকে নাম প্রত্যাহার করে নেয়। কোভিড-১৯ মহামারীর জন্য তারা ভারতে পুনরায় আসতে পারেনি।  টাইব্রেকার  পয়েন্ট।   জয়ের সংখ্যা।  হেড-টু-হেড ফলাফল।   দলীয় নেট রান রেট।  লিগ পর্ব  ২০২০  ২০২১  নকআউট পর্ব কোনো ম্যাচ টাই হলে, সুপার ওভার দ্বারা বিজয়ী নির্ধারিত হবে।'Super Over rules' সুপার ওভারও টাই হলে, বারংবার সুপার ওভার চলতে থাকবে।'ICC changes Super Over rules'  বন্ধনী  সেমি-ফাইনাল সেমি-ফাইনাল ১  সেমি-ফাইনাল ২  ফাইনাল  পরিসংখ্যান  সর্বাধিক রান সংগ্রাহক  অব.খেলোয়াড় ও দলরান ১০০৫০৪৬১ তিলকরত্নে দিলশান(শ্রীলঙ্কা লেজেন্ডস)৮৮২৭১৬১*১৩৬.৮৬০২৪৭১২ উপুল থারাঙ্গা(শ্রীলঙ্কা লেজেন্ডস)৬৬২৩৭৯৯*১৩৩.৮৯০২৩১৫৩ শচীন তেন্ডুলকর(ভারত লেজেন্ডস)৭৭২৩৩৬৫১৩৮.৬৯০২৩৪৪৪ মরনে ফন উইক(দক্ষিণ আফ্রিকা লেজেন্ডস)৬৬২২৮৬৯*১১৭.৫২০২২৭৫৫ বীরেন্দ্র সেহবাগ(ভারত লেজেন্ডস)৭৭২১৪৮০*১৫৩.৯৫০২২৮৭উৎস: ইএসপিএনক্রিকইনফো  সর্বাধিক উইকেট প্রাপক অব.খেলোয়াড় ও দলরান উইকেট গড়১ তিলকরত্নে দিলশান(শ্রীলঙ্কা লেজেন্ডস)৮৮১৬৩১২৪/৬১৩.৫৮২ ইউসুফ পাঠান(ভারত লেজেন্ডস)৫৫১২৪৯৩/২৮১২.৩৩৩ মুনাফ প্যাটেল(ভারত লেজেন্ডস)৭৭১৯৭৯৪/১৯২১.৮৮৪ মন্টি পানেসার(ইংল্যান্ড লেজেন্ডস)৬৬১৫৮৮৪/২৬১২.২৫৫ রঙ্গনা হেরাথ(শ্রীলঙ্কা লেজেন্ডস)৭৭১২৭৮২/৫১৫.৮৭উৎস: ইএসপিএনক্রিকইনফো  সম্প্রচার ভায়াকম ১৮ কোম্পানি এই প্রতিযোগিতার প্রধান সম্প্রচারক ছিল।Viacom18’s Colors Cineplex was broadcast partner of Road Safety World Series 10-18-2019 কালার্স সিনেপ্লেক্স ও রিশতে সিনেপ্লেক্স টিভিতে সকল খেলা সরাসরি সম্প্রচার করেছিল। অনলাইন সম্প্রচার করেছিল ভুট ও জিওটিভি।  তথ্যসূত্র  নারী ক্রিকেট বিশ্বকাপ বিষয়শ্রেণী:টুয়েন্টি২০ ক্রিকেট খেলা বিষয়শ্রেণী:সড়ক নিরাপত্তা অভিযান বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
ইছামতি নদী বা ইছামতি নদী (মানিকগঞ্জ) হচ্ছে বাংলাদেশের মানিকগঞ্জ জেলার দৌলতপুর উপজেলায় অবস্থিত একটি নদী। নদীটির দৈর্ঘ্য ৫০ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১। ইছামতি নদীর গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৪।   প্রবাহ  ইছামতি নদীটি বাঘুটিয়া ইউনিয়ন, দৌলতপুর-এ প্রবহমান যমুনা নদী হতে উৎপত্তি উৎপত্তি লাভ করেছে এবং কিছুদুর অতিক্রম করে হরিরামপুরের পাশে পদ্মা নদীতে পতিত হয়েছে।     আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:মানিকগঞ্জ জেলার নদী বিষয়শ্রেণী:দৌলতপুর উপজেলা, মানিকগঞ্জ
অপরূপা হল ১৯৮২ সালের ১৬ এপ্রিল তারিখে মুক্তিপ্রাপ্ত একটি অসমীয়া চলচ্চিত্র। রাষ্ট্রীয় চলচ্চিত্র বিকাশ নিগমের প্রযোজনা করা এইটি প্রথম অসমীয়া চলচ্চিত্র হোয়ার সাথে জাহ্নু বরুয়া পরিচালনা করা এইটিই প্রথম চলচ্চিত্র। চলচ্চিত্রটি হিন্দী ভাষাতে অপেক্ষা নামে মুক্তি দেওয়া হয়। ১৯৮৩ সালে চলচ্চিত্রটি আঞ্চলিক ভাষার শ্রেষ্ঠ চলচ্চিত্রের রাষ্ট্রীয় চলচ্চিত্র পুরস্কার (রজত কমল) লাভ করে।   অভিনয়-শিল্পী   সুহাসিনী মূলে' (অপরূপা)  ফারুক শ্বে'খ (রাণা)  সুষমা শেঠ (রাণার মাক)  গোপী দেসাই (রাধা)  বিজু ফুকন  সুশীল গোস্বামী  গিরীশ কারনাড  দুলাল রয়  জগদীপ  কূলভূষণ খারবান্দা  নীলম   সংগীত  চলচ্চিত্রটির সংগীত পরিচালনা করেন ভূপেন হাজারিকা।   পুরস্কার   রাষ্ট্রীয় চলচ্চিত্র পুরস্কার (রজত কমল) - আঞ্চলিক ভাষার শ্রেষ্ঠ চলচ্চিত্র (১৯৮৩)   তথ্য সংগ্রহ    বহিঃসংযোগ     বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৮০-এর দশকের অসমীয়া ভাষার চলচ্চিত্র বিষয়শ্রেণী:১৯৮২-এর চলচ্চিত্র বিষয়শ্রেণী:আসামের পটভূমিতে চলচ্চিত্র
আলী আহমদ (জন্ম: ২২ আগস্ট ১৯৪৮) বাংলাদেশের সাহিত্যিক ও প্রাক্তন সরকারী কর্মকর্তা। প্রবন্ধ-গবেষণায় বিশেষ অবদানের জন্য তিনি ১৯৭৫ সালে বাংলা একাডেমি পুরস্কার লাভ করেন।   প্রাথমিক জীবন  আলী আহমদ ২২ আগস্ট ১৯৪৮ সালে বরিশালে জন্মগ্রহণ করেন। বরিশাল বিএম কলেজে পড়াশুনা করে ঢাকা বিশ্ববিদ্যালয় থেকে অর্থনীতিতে বিএ এবং এমএ পাস করেন।   কর্মজীবনী  আলী আহমদ সিএস পরীক্ষা দিয়ে সরকারী চাকুরীতে যোগ দিয়ে জাতীয় রাজস্ব বোর্ডের কর্মকর্তা থেকে অবসরে গ্রহণ করেন। অবসর যাপনের পাশাপাশি লেখালেখি করেন। বিদেশি কথাসাহিত্যের অনুবাদ ও সমালােচনা লিখেন। তিনি বাংলা থেকে ইংরেজি এবং ইংরেজি থেকে বাংলা অনুবাদ লিখেন।   গ্রন্থ তালিকা    পুরস্কার ও সম্মাননা    বাংলা একাডেমী সাহিত্য পুরস্কার (১৯৭৫)   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:বরিশালের লেখক বিষয়শ্রেণী:বাঙালি লেখক বিষয়শ্রেণী:বরিশাল জেলার সরকারি চাকরিজীবী বিষয়শ্রেণী:২০শ শতাব্দীর বাংলাদেশী পুরুষ লেখক
স্টিফেন পাসে (জন্ম ৪ নভেম্বর, ১৯৯৭), যিনি তার মঞ্চ নাম স্টেফানি প্রিন্স দ্বারা অধিক পরিচিত, হলেন একজন ফিলিপিনো-কানাডিয়ান ড্র্যাগ শিল্পী, যিনি কানাডাস ড্র্যাগ রেস-এর দ্বিতীয় মৌসুম এবং এর সংস্করণ কানাডাস ড্র্যাগ রেস: কানাডা ভার্সাস দ্য ওয়ার্ল্ড-এর প্রথম মৌসুমে প্রতিযোগিতা করার জন্য সর্বাধিক পরিচিত। ফিলিপাইনে জন্মগ্রহণ করলেও, তিনি বর্তমানে অ্যালবার্টার ক্যালগারিতে থাকেন।   পেশাজীবন  স্টেফানি প্রিন্স কানাডাস ড্র্যাগ রেস-এর দ্বিতীয় মৌসুমে প্রতিদ্বন্দ্বিতা করেছিলেন। এবিএস-সিবিএন নিউজের জোসিয়া আন্তোনিও, অনুষ্ঠানে তার পরিবেশনা সম্পর্কে মন্তব্য করেন: "স্টেফানি প্রিন্স তার জোলিবি-অনুপ্রাণিত প্রবেশকালীন সাজ দিয়ে রানওয়েতে অসাধারণ প্রদর্শনী করেছিলেন। পোস্টার দিয়ে তৈরি তার উচ্চমানের নকশাদার পোশাকের জন্য ডিজাইন চ্যালেঞ্জেও তিনি প্রশংসিতও হয়েছিলেন।"  ২০২২ সালের নভেম্বরে স্টেফানি প্রিন্স ড্র্যাগ রেস-এর সংস্করণ কানাডাস ড্র্যাগ রেস: কানাডা ভার্সাস দ্য ওয়ার্ল্ড প্রতিযোগিতায় ফিরে আসেন। প্রথম পর্বে একটি নারী দলগত চ্যালেঞ্জের পর তিনি কানাডাস ড্র্যাগ রেস মৌসুম ২-এর প্রতিযোগী কেন্ডাল জেন্ডারের পাশাপাশি শেষ দুইয়ে স্থান লাভ করেন, তবে ফ্র্যাঞ্চাইজির ব্রিটিশ সংস্করণের প্রতিনিধিত্বকারী ভ্যানিটি মিলান কেন্ডাল জেন্ডারকে হারিয়ে প্রতিযোগিতা থাকে বাদ দেওয়ায় তিনি সেবারের মত রক্ষা পান। পরের পর্বে স্ন্যাচ গেম চ্যালেঞ্জে স্টেফানি প্রিন্স কার্ডি বি চরিত্রের রূপায়ণ করেন, যা তাকে টানা দ্বিতীয় সপ্তাহের জন্য শেষ দুইয়ে নিয়ে আসে, এবার তার সঙ্গে ছিলেন অনিতা উইগলইট, যিনি ফ্র্যাঞ্চাইজির অস্ট্রেলিয়ান এবং নিউজিল্যান্ড সংস্করণের প্রতিনিধিত্ব করছিলেন। কানাডাস ড্র্যাগ রেস-এর দ্বিতীয় মৌসুমে জয়লাভ করা আইসিস কৌচার এই পর্বে স্টেফানি প্রিন্সকে বাদ দেওয়ার সিদ্ধান্ত নেন।   ফিল্মোগ্রাফি   টেলিভিশন  বছর শিরোনাম ভূমিকা মন্তব্য সূত্র ২০২১ কানাডাস ড্র্যাগ রেস (মৌসুম ২) নিজেই প্রতিযোগী (১০ম স্থান)  ২০২২ কানাডাস ড্র্যাগ রেস: কানাডা ভার্সাস দ্য ওয়ার্ল্ড প্রতিযোগী (৮ম স্থান)   ব্রিং ব্যাক মাই গার্লস (২০২৪)   ডিসকোগ্রাফি   ফিচার্ড শিল্পী হিসেবে   শিরোনাম বছর সূত্র বঁজুর, হাই (মেপল শিরাপস সংস্করণ) ২০২২   তথ্যসূত্র    বহিঃসংযোগ     বিষয়শ্রেণী:কানাডায় ফিলিপিনো অভিবাসী বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
হিট ফিনান্সিয়েলে দাগব্লাদ (যার অর্থ আর্থিক দৈনিক পত্রিকা ) হ'ল একটি দৈনিক ওলন্দাজ পত্রিকা, যা ব্যবসা ও আর্থিক বিষয়গুলিতে মনোনিবেশ করে।  কাগজটি ১৯৪৩ সালে প্রতিষ্ঠিত হয়েছিল।  সদর দফতর আমস্টারডামে।  পানামা পেপারস তদন্তে অংশ নেওয়া সংবাদপত্রগুলির মধ্যে এটি ছিল।    তথ্যসূত্র       বহিঃসংযোগ   দাপ্তরিক ওয়েবসাইট  বিষয়শ্রেণী:১৯৪৩-এ প্রতিষ্ঠিত সংবাদপত্র বিষয়শ্রেণী:ওলন্দাজ ভাষার সংবাদপত্র বিষয়শ্রেণী:ব্যবসায়িক সংবাদপত্র বিষয়শ্রেণী:নেদারল্যান্ডসের দৈনিক সংবাদপত্র